
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

30 ΑΥΓΟΥΣΤΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

627 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας δασικής έκτασης στη θέση Αγία 
Μαρίνα μέσα στον ομώνυμο οικισμό Δ. Αίγινας, του Ν. Πειραιά. 1 

Αναγκαστική απαλλοτρίωση ακινήτων για την κατασκευή του ανι¬ 
σόπεδου κόμβου Ν. Πλαγίων της νέας εθνικής οδού Ν. Καλλι- 
κοάτειας Ν. Μουδανιών. . 2 

ΑΝΑΚΟΙΝΩΣΕΙΣ 

Παρακατάθεση ποσού 1.700.700 δρχ. ως αποζημίωση απαλλ/ 
μένων ιδιοκτησιών έκτασης 6684 μ 2 στα Κιούρκα Αττικής για 
την κατασκευή Διϋλ/ρίων Κιούρκων. 3 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση και συμπλήρωση του από 24.5.1985 Π. Δ/τος «Τρο¬ 
ποποίηση των όρων και περιορισμών δόμησης των γηπέδων 
των κειμένων εκτός των ρυμοτομικών σχεδίων των πόλεων και 
εκτός των ορίων των νομίμως υφισταμένων προ του έτους 1923 


οικισμών» (ΦΕΚ 270/Δ). 4 

Αναθεώρηση του ρυμοτομικού σχεδίου Ναυπλίου (Ν. Αργολί- 
δος).. . 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Δ/345282 (1) 


Κήρυξη ως αναδασωτέας δημόσιας δασικής έκτασης στη θέση Αγία 
Μαρίνα μέσα στον ομώνυμο οικισμό Δ. Αίγινας, του Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1) Τις διατάξεις: α) Του άρθρου 117 παρ. 3 του Συντάγματος της 
Ελλάδος. 


β) Των άρθρων 200, 205 του Ν.Δ. 86/69 «περί Δασικού Κώδικος»' 
και 37 - 44 Ν. 998/79. 

γ) Του Νόμου 3200/1955 «περί διοικητικής αποκεντρώσεως», σε 
συνδυασμό με τις διατάξεις του Ν.Δ. 532/1970 «περί συμπληρώσεως 
των διατάξεων περί διοικητικής αποκεντρώσεως» και του 709/1970 
Β. Δ/τος, που εκδόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 

α) 160417/1180/8.7.1980, β) 182447/3049/24.9.1980, γ) 
141823/24.2.1983 και δ) 87451/1551/10.3.1986. 

3) Την πρόταση που υποβλήθηκε με την 712/3.3.88 αναφορά τού 
αρμόδιου Δασαρχείου Πειραιά, σχετικά με την κήρυξη ως αναδασωτέ¬ 
ας της κατωτέρω δασικής έκτασης που καλυπτόταν από πευκόδενδρα 
και λοιπά δασικά είδη εμβαδού 420 τ.μ. και εκχερσώθηκε παράνομα 
από τον Βασ. Π. Μπαλοδήμο το Φεβρουάριο 1988. 

Επειδή η έκταση χρειάζεται για την επαναδημιουργία της δασικής 
βλάστησης που καταστράφηκε ολοσχερώς από εκχέρσωση το Φεβρ. 
1988 και δεν υπάρχει φιλοδασική επιτροπή για να γνωμοδοτήσει πάνω 
στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία για την 
επαναδημιουργία της δασικής βλάστησης, που εκχερσώθηκε, δημόσια 
δασική έκταση 0,420 στρέμματα. 

Η έκταση αυτή, που βρίσκεται στη θέση Αγ. Μαρίνα μέσα στον 
ομώνυμο οικισμό του Δήμου Αίγινας, Νομού Πειραιά, καλυπτόταν από 
δάσος χαλεπίου πεύκης και λοιπά δασικά είδη και καταστράφηκε ολο¬ 
σχερώς το τρίτο ΙΟήμερο του Φεβρουάριου 1988. 

Σχετικό το σχεδιάγραμμα με κλίμακα 1:1000, το οποίο αποτελεί 
αναπόσπαστο μέρος της απόφασης αυτής και στο οποίο η έκταση φαίνε¬ 
ται με .τα στοιχεία Α, Β, Γ, ,Δ/Α και με όρια: 

Ανατολικά: Με κυρία οδό Αγ. Μαρίνας - άσφαλτο. 

Δυτικά: Με δάσος πεύκης. 

Βόρεια: Με δάσος πεύκης. 

Νότια: Με δάσος πεύκης. 

Η απόφάόη αυτή να δημοσιευθεί στην Εφημερίδα της Κυβερνήσεως. 

Πειραιάς, 29 Ιουλίου 1988 

Ο Νομάρχης 
ΕΥΤ. ΚΟΝΤΟΜΑΡΗΣ 

Αριθ. Π 4872/515 (2) 

Αναγκαστική απαλλοτρίωση ακινήτων για την κατασκευή του ανισόπε¬ 
δου κόμβου Ν. Πλαγίων της νέας εθνικής οδού Ν. Καλλικράτειας - 

Ν. Μουδανιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπ’ όψη: 

1. Τις διατάξεις του Ν. Δ/τος, 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν.αναγκαστι¬ 
κών τινων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 
Διατάγματατος «περί κωδικοποιήσεως των περί κατασκευής και συντη- 
ρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσε- 

ως των παρόδιων ιδιοκτητών δια την διάνοιξιν Εθνικών οδών κ.λπ.» 
όπως συμπληρώθηκαν με τις παρ. 9 και 10 του άρθρόυ 62 του Ν. 
947/1979 και την παρ. 4 του άρθρου 9 του Ν. 960/1979, για την 
εκτέλεση των οποίων εκδόθηκε το Π.Δ. 929/1979, αποφασίζου¬ 
με: . 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας κάι ειδικότερα για την κατασκευή του ανισόπεδου κόμβου Ν. 
Πλαγίων της νέας εθνικής οδού Ν. Καλλικράτειας - Ν. Μουδανιών, 
έκτασης συνολικού εμβαδού 35.269 μ 2 , που βρίσκεται στο Νομό Χαλ¬ 
κιδικής και φαίνεται στο με κλίμακα 1:500/15.3.1988 κτηματολογι- 
κό διάγραμμα του Τμήματος Μελετών της Διεύθυνσης Συγκοινωνια- 
• κών Έργων, τέως 3ης ΠΥΔΕ, Περιφέρειας Κεντρικής Μακεδονίας και 
στον αντίστοιχο κτηματολογικό πίνακα. 

Τα παραπάνω κτηματολογικά στοιχεία συντάχθηκαν από τον τοπο¬ 
γράφο Μηχανικό Αν. Κυρατζή και θεωρήθηκαν από τον Προϊστάμενο 
του τμήματος Μελετών του ΥΠΕΧΩΔΕ Νικ. Σταματιάδη. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Φώτιος Βαϊδάκης, 2) Στέφανος Γκούλης κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα 
Δημοσίων Επενδύσεων αρμοδιότητας Υπουργείου Περιβάλλοντος, Χω¬ 
ροταξίας και Δημ. Έργων (ΣΑΕ 071/88 αριθ. έργου 8471044) και 
β) των παρόδιων ιδιοκτητών που ωφελούνται, με τις προϋποθέσεις του 


νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Αυγούστου 1988 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡ/ΝΤΟΣ, ΧΩΡ/ΞΙΑΣ, & ΔΗΜ. ΕΡΓΩΝ 

ΔΗΜ. ΤΣΟΒΟΛΛΣ ΕΥΑΓ. ΚΟΥΛΟΥΜΠΗΣ 

-♦- 

ΑΝΑΚΟΙΝΩΣΕΙΣ 

Αριθ. 150170 .(3) 

Παρακατάθεση ποσού 1.700.700 δρχ. ως αποζημίωση απαλλ/μένων 

ιδιοκτησιών έκτασης 6684 μ 2 στα Κιούρκα Αττικής για την κατα¬ 
σκευή Διϋλ/ρίων Κιούρκων. 

ΕΤΑΙΡΕΙΑ ΥΔΡΕΥΣΗΣ 
ΚΑΙ ΑΠΟΧΕΤΕΥΣΗΣ ΠΡΩΤΕΥΟΥΣΑΣ 

Έχοντας υπόψη: 

1) Τις διατάξεις του Ν.Δ. 797/71 «περί αναγκαστικών απαλλοτρι¬ 
ώσεων» (ΦΕΚ 1/Δ/71). 

2) Τις διατάξεις του άρθρου 28 του Ν. 1068/80 «περί συστάσεως 
ενιαίου φορέα Ύδρευσης και Αποχέτευσης Πρωτεύουσας» (ΦΕΚ 190/ 
Δ/80). 

3) Την 5195/13/87 απόφαση του Δ.Σ. της Ε.ΥΔ.Α.Π. με την 
οποία εγκρίθηκε η παρακατάθεση ποσού 1.700.700 δρχ. 

• 4) Του από 15.9.87 πίνακα παρακατάθεσης αποζημίωσης που 

συντάχθηκε σύμφωνα με την 296/87 απόφαση του Μονομελούς Πρω¬ 
τοδικείου Αθηνών και το ΑΕ 25 κτηματολογικό διάγραμμα και πίνακα 
της ΕΥΔΑΠ, ανακοινώνουμε: 

στα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα ότι το ποσό της αποζημίωσης έχει παρακατατεθεί 
στο Ταμείο Παρακαταθηκών και Δανείων και εκδόθηκε το 932639/ 
11.8.88 γραμμάτιο για το ποσό των 1.700.700 (ενός εκατομμυρίου 
επτακοσίων χιλιάδων επτακοσίων) δραχμών. 

Αθήνα, 24 Αυγούστου 1988 

Ο Προέδρος του Δ/κού Συμβουλίου 
ΚΩΝ/ΝΟΣ ΚΟΥΣΟΥΡΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


(4) 

Τροποποίηση και συμπλήρωση του από 24.5.1985 Π. Δ/τος «Τροπο¬ 
ποίηση των όρων και περιορισμών δόμησης των γηπέδων των 
κειμένων εκτός των ρυμοτομικών σχεδίων των πόλεων και εκτός 
των ορίων των νομίμως υφισταμένων προ του έτους 1923 οικι¬ 
σμών» (ΦΕΚ 270/Δ). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του από 17.7.1923 «περί σχεδίων πόλεων κ.λπ.» 
Ν. Δ/τος και ειδικότερα τα άρθρα 9, 10 (παρ. 2), 14, 17 και 85Α. 

2. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικότε¬ 
ρα τα άρθρα 2, 3 και 7. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

4. Την αριθ. Υ. 1291/1987 απόφαση του Πρωθυπουργού «Σύστα¬ 
ση θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικο¬ 
νομίας» (ΦΕΚ 526/Β). 

5. Την αριθ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
β). 

6. Την αριθ. 480/1988 γνωμοδότηση του Συμβουλίου της Επικρά¬ 
τειας, με πρόταση του Αναπληρωτή Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

Μετά την παράγρ. 4 του άρθρου 7 του από 24.5.1985 Π. Δ/τος 
«Τροποποίηση των όρων και περιορισμών δόμησής των γηπέδων των 
κειμένων εκτός των ρυμοτομικών σχεδίων των πόλεων και εκτός των 
ορίων των νομίμως υφισταμένων προ του έτους 1923 οικισμών» (ΦΕΚ 
270/Α) προστίθεται παράγραφος 5 ως εξής: 

«5. Επιτρέπεται η ανέγερση κτιρίων και εγκαταστάσεων του Εθνικού 
Κέντρου Έρευνας Φυσικών Επιστημών (ΕΚΕΦΕ) «ΔΗΜΟΚΡΙΤΟΣ» 
κατά παρέκκλιση των διατάξεων του άρθρου 1 του παρόντος, ως προς 
την αύξηση του ύψους, το οποίο δεν δύναται να υπερβαίνει τα ενενήντα 
90 μέτρα, μετρούμενο από το γύρω φυσικό ή διαμορφωμένο έδαφος. Η 
παρέκκλιση αυτή εγκρίνεται με απόφαση του Υπουργού Περιβάλλο¬ 
ντος, Χωροταξίας και Δημοσίων Έργων μετά από γνώμη του Διοικητι¬ 
κού Συμβουλίου του Ε.Κ.Ε.Φ.Ε. «ΔΗΜΟΚΡΙΤΟΣ» και του Κεντρικού 
Συμβουλίου Χωροταξίας, Οικισμού και Περιβάλλοντος». 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


Αναθεώρηση του ρυμοτομικού σχεδίου Ναυπλίου (Ν. Αργολίδος). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9, 29 και 70. 

2. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικότε¬ 
ρα τα άρθρα 2, 3 και 7. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

4. Την αριθ. 25569/1525/27.9.78 απόφαση του Υπουργού Δη¬ 
μοσίων Έργων «περί εξαιρέσεως παραδοσιακών τινών οικισμών του 
Κράτους εκ της αρμοδιότητος του Νομάρχου ως προς την έγκρισιν, 
επέκτασιν, τροποποίησιν κ.λπ. των σχεδίων πόλεων και κωμών κ.λπ.» 
(ΦΕΚ 533/Δ). 

5. Την αριθ. Υ.1291/1987 απόφαση του Πρωθυπουργού «Σύσταση 
Θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικο¬ 
νομίας» (ΦΕΚ 526/Β). 

6. Την αριθ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 

Β). 

7. Τις αρ. 2/1986, 27/1986 και 15/1987 γνωμοδοτήσεις του 
Δημοτικού Συμβουλίου Ναυπλιέων. 

8. Την αρ. 213/1987 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την αρ. 332/1988 γνωμοδότηση του Συμβουλίου της Επικρά¬ 
τειας, με πρόταση του Αναπληρωτή Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

Εγκρίνεται η αναθεώρηση του εγκεκριμένου ρυμοτομικού σχεδίου 
του Δήμου Ναυπλίου, στο τμήμα της παλαιάς πόλης αυτού, με τη 
μετατόπιση των ρυμοτομικών - οικοδομικών γραμμών, τον καθορισμό 
κοινοχρήστων χώρων, οδών, πεζοδρόμων, πλατειών και χώρων στάθ¬ 
μευσης αυτοκινήτων και την έγκριση εντός των χώρων ειδικών χρήσε¬ 
ων· και του Ο.Τ. 202 της θέσης και διάταξης των κτιρίων όπως 
φαίνεται στα δύο σχετικά πρωτότυπα διαγράμματα σε κλίμακα 
Τ.1000, που έχουν θεωρηθεί από τον Προϊστάμενο της Δ/νσης Τοπο¬ 
γραφικών Εφαρμογών με την υπ’ αρ. 38708/1988 πράξη του και που 
συνοπτικά τους αντίτυπα δημοσιεύονται με το πάρόν διάταγμα. 

Άρθρο 2. 

Στο πρόσωπο των οικοπέδων οικοδομημένων ή μη που βρίσκονται 
στα οικοδομικά τετράγωνα της περιοχής της οποίας αναθεωρείται το 
σχέδιο, επιβάλλεται προκήπιο πλάτους μεταβλητού από 0 έως 14,00 
μέτρων, όπως φαίνεται στα ίδια διαγράμματα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Ιουνίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 















































